Bureta

**Bureta** ye un municipio aragonés de la provincia de Zaragoza, situato en la comarca de lo Campo de Borcha. La suya población ye de 288 habitants (INE 2006), en una superficie de 11,9&nbsp;km².
 
## Cheografía
Ye situato en una plana a la dreita de la Uecha, a mayor altaria que la ribera.

## Toponimia
En un documento de 1142 de l'Archivo de lo Pilar s'escribe *Burota*:

Lo suyo nombre fegura latinizato como *Borota* en 1158 en la Bula d'Hadrián IV, bula que confirma a lo bispe de Zaragoza la posesión de las ilesias de la diocesi, y confirma las mugas de lo bispato d'alcuerdo con las que fació lo rei visigodo Wamba:

En lo fogache de 1405 ordenato en las Corz de Maella de 1404 s'escribiba *Brueta* u *Borueta*.

Apareixe cualque microtoponimo *Bureta* en l'aria de Pedrola y toz en elevacions de lo terreno u cabezos. Existe un *Burueta* como microtoponimo en Bubierca.

Juan A. Frago Gracia interpreta que *Bureta* ye lo resultado de la reducción de lo diftongo -ue- en un hipotetico *Burueta*. Este hipotetico *Burueta* sería enantes en fase latina *Burota*, una derivación de la radiz basca *Buru* ("cabeza") y lo sufixo latín *-OTTUS* (que ha orichinau lo sufixo -ot). De feito, a parte de lo *Burueta* de Bubierca, en un texto de Magallón de cuan facioron fuera a los chudieus figura un *Stevan de Buyueta*.

Asinas podemos interpretar este toponimo gran y los microtoponimos como resultato de las repoblacions con navarros dimpués de la reconquista.

## Historia
Dimpués d'a suya conquiesta a los musulmans en 1119 per Alifonso I d'Aragón se convirtió en tierras de sinyoría. 
En 1136 estió temporalment conquerida per tropas d'o rei de Pamplona García Remíriz. En 1149 estió recuperada pa Aragón per o conte de Barcelona y principe d'Aragón Remón Berenguer IV.
Perteneixió a la familia Luna (dende lo sieglo XIII dica lo sieglo XV), posteriorment a lo linache d'os Moncayo (sieglo XV), a los Saldanya (sieglo XV), y finalment a la familia d'os Francia dende lo sieglo XV dica lo sieglo XVI .
En 1610 Bureta quedó totalment espoblada como consecuencia d'a execución d'o decreto d'expulsión d'os moriscos aragoneses.
En 1678 o periodo senyorial finaliza y da paso enta la etapa contal. O mas famoso d'os personaches d'o Condau de Bureta ye María d'a Consolación d'Azlor y Villavicencio, que yera la contesa de Bureta y remató estando una heroína mientres os Seches de Zaragoza.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:700
TimeAxis   = orientation:vertical
ScaleMajor = unit:year increment:100 start:0

BarData=
  bar:1900 text:"1900" 
  bar:1910 text:"1910" 
  bar:1920 text:"1920"
  bar:1930 text:"1930"
  bar:1940 text:"1940"
  bar:1950 text:"1950"
  bar:1960 text:"1960"
  bar:1970 text:"1970"
  bar:1981 text:"1981"
  bar:1991 text:"1991"
  bar:2001 text:"2001"
  bar:2016 text:"2016"

PlotData=
  width:15
  color:brightblue
  bar:1900 from:0 till:685
  bar:1910 from:0 till:628
  bar:1920 from:0 till:660
  bar:1930 from:0 till:636
  bar:1940 from:0 till:577
  bar:1950 from:0 till:615
  bar:1960 from:0 till:534
  bar:1970 from:0 till:471
  bar:1981 from:0 till:400
  bar:1991 from:0 till:342
  bar:2001 from:0 till:313
  bar:2016 from:0 till:237
 


## Administración
### Reparto de concellers




### Alcaldes

## Puestos d'intrés
* Árbol blanco
* Palacio d'os Contes de Bureta
* Ilesia d'a Santa Cruz
* Albarquete

## Fiestas
* Natividat de la Virchen, 8 de setiembre.
* Purisma votada, 23 d'octubre.

## Referencias